Розе Ауслендер
В памет на Паул Целан

Превод от немски: Венцеслав Константинов, —

chitanka.info

Русата ми майка

        никога не се завърна.

Паул Целан

Не се завърна

майката

никога не се отказа

от смъртта

от сина закърмена

със черно мляко

което съхрани живота му

който се удави

в мастилената кръв

Между премълчани стихове

не-словото

в празното пространство

светещо

1975

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.